Ákvæði þetta gildir ekki um fyrirframgreiðslu arfs . Skattstofn erfðafjárskatts er heildarverðmæti allra fjárhagslegra verðmæta og eigna sem liggja fyrir við andlát arfleifanda að frádregnum skuldum og kostnaði skv. 5. gr . Þrátt fyrir ákvæði 2. mgr. skal skattstofn eigna samkvæmt þessari málsgrein vera eftirfarandi : Þegar verðmæti annað en fasteign hefur verið selt nauðungarsölu skal miða við uppboðsandvirði þess . Sé almennt markaðsverðmæti fasteignar talið lægra en fasteignamatsverð eignarinnar er erfingjum heimilt að óska eftir mati skv. 17. – 23. gr. laga nr. 20 / 1991 , um skipti á dánarbúum o.fl . Er þá heimilt að leggja erfðafjárskatt á matsverð þannig fengið , enda fylgi matsgjörð , ekki eldri en fjögurra vikna gömul , erfðafjárskýrslu . Að öðru leyti gilda ákvæði II. kafla laga nr. 20 / 1991 um mat samkvæmt þessum staflið . Skal skýrslan vera skilmerkilega útfyllt og gögn fylgja til skýringar þeim fjárhæðum sem þar eru greindar . Erfðafjárskýrsla samkvæmt lögum þessum skal vera í því formi sem ríkisskattstjóri ákveður . Að frestinum liðnum skal sýslumaður ákvarða erfðafjárskattinn á grundvelli framkominna gagna og tilkynna erfingjum með sannanlegum hætti . Vilji erfingjar ekki fella sig við ákvörðun erfðafjárskatts geta þeir innan 30 daga frá því að þeim berst tilkynning sýslumanns kært ákvörðun hans til yfirskattanefndar . Innan viku frá því að skiptum er lokið skal skiptastjóri leggja skýrsluna á ný fyrir sýslumann til ákvörðunar skattsins og áritunar . Að lokinni áritun sýslumanns skv. 1. mgr. skal hann senda skýrsluna til skattstjóra í sínu umdæmi sem yfirfer hana og kannar hvort eignir séu réttilega taldar fram . Vilji erfingjar ekki fella sig við ákvörðun erfðafjárskatts skv. 1. mgr. geta þeir innan 30 daga frá því að þeim berst tilkynning sýslumanns kært ákvörðun hans til yfirskattanefndar , en ef erfingjar samþykkja getur skiptastjóri lokið skiptunum með því að greiða þá skattfjárhæð , sem sýslumaður hefur ákvarðað , með fyrirvara um endurheimtu . Telji skattstjóri að eignir séu ekki réttilega taldar fram í erfðafjárskýrslu , skattstofn ekki réttur , erfðafjárskattur ekki lagður á rétta erfingja , erfðafjárskýrsla eða fylgigögn að öðru leyti ófullnægjandi eða skattstjóri telur frekari skýringa þörf á einhverju atriði skal hann skriflega skora á erfingja eða eftir atvikum skiptastjóra að bæta úr því innan ákveðins frests og láta í té skriflegar skýringar og þau gögn , þ.m.t. bókhald og bókhaldsgögn , sem skattstjóri telur þörf á að fá . Fáist ekki fullnægjandi svar innan tiltekins tíma skal skattstjóri áætla þá liði erfðafjárskýrslu sem hann telur óljósa eða tortryggilega og ákvarða skatt í samræmi við skýrsluna þannig breytta . Erfingi , sem telur erfðafjárskatt eða skattstofn samkvæmt ákvæðum laga þessara eigi rétt ákveðinn , getur sent skriflega rökstudda kæru , studda nauðsynlegum gögnum , til yfirskattanefndar og fer meðferð kærunnar þá eftir ákvæðum laga nr. 30 / 1992 , um yfirskattanefnd . Erfingjum er skylt að láta sýslumönnum og / eða skattstjóra , skattrannsóknarstjóra ríkisins og ríkisskattstjóra í té ókeypis og í því formi sem óskað er allar nauðsynlegar upplýsingar og gögn er þeir beiðast og unnt er að láta þeim í té . Nú verður ágreiningur um skyldu erfingja skv. 1. mgr. og getur sýslumaður , ríkisskattstjóri eða skattrannsóknarstjóri ríkisins þá leitað um hann úrskurðar héraðsdóms . Áfrýjun skattákvörðunar eða deila um skattskyldu frestar ekki gjalddaga erfðafjárskatts eða leysir neinn undan viðurlögum sem lögð eru á við vangreiðslu hans . Hafi erfðafjárskattur ekki verið greiddur innan mánaðar frá gjalddaga skal greiða ríkissjóði dráttarvexti af því sem gjaldfallið er frá gjalddaga . Réttaráhrif fyrirframgreiðslu upp í arf miðast við það tímamark þegar erfðafjárskattur er greiddur eða , ef ekki þarf að greiða erfðafjárskatt vegna afhendingar viðkomandi eignar , þegar sýslumaður hefur áritað erfðafjárskýrslu varðandi fyrirframgreiðsluna . Skýri erfingi rangt eða villandi frá einhverjum þeim atriðum er varða framtal hans má gera honum sekt þótt upplýsingarnar geti ekki haft áhrif á skattskyldu hans eða skattgreiðslu . Um málsmeðferð samkvæmt þessari grein gilda meginreglur 110. gr. laga nr. 90 / 2003 , um tekjuskatt og eignarskatt . Fjármálaráðherra getur með reglugerð kveðið nánar á um framkvæmd laga þessara . Lög þessi öðlast gildi 1. apríl 2004 og taka til skipta á dánarbúum þeirra sem andast þann dag eða síðar . Frá sama tíma falla úr gildi lög nr. 83 / 1984 , um erfðafjárskatt , með síðari breytingum . Lögin taka einnig til búskipta þeirra er hafa heimild til setu í óskiptu búi fari þau fram eftir gildistöku laganna .